**MEGÁLLAPODÁS**

**tárgyi eszközök ingyenes átadás- átvételére**

Amely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: dr. Bozsolik Róbert polgármester),mint Átvevő,

másrészről a  **MORBIHAN Egészségügyi Szolgáltató és Kereskedelmi Korlátolt Felelősségű Társaság** (székhely: 7140 Bátaszék, Kossuth u. 54., adószáma: 11291392-1-17, képviseli: Rácz Judit ügyvezető), mint Átadóközött

a Bátaszék IV. háziorvosi körzet működtetéséhez a praxis helyettesítése érdekében**,** alulírott helyen és időben, az alábbi feltételek mellett:

1. Dr. Sziklai Lajos Főorvos 2020. december 5.-én elhunyt. A IV. háziorvosi körzet háziorvosi tevékenységének zavartalan további ellátása érdekében Felek 2020. december 18. napján már a IV. körzet háziorvosi rendelője tárgyi eszközeinek ingyenes átadás- átvételére irányuló megállapodást kötöttek. Ezen megállapodás 2021. december 31. napján lejár.

2. A Bátaszék IV. számú háziorvosi körzet háziorvosi feladatainak zavartalan további ellátása érdekében a Bátaszék, Kossuth u. 54. szám alatti háziorvosi rendelő teljes felszereléssel, műszerekkel történő biztosítása szükséges a helyettes háziorvos részére. A tárgyi eszközök jelenleg is a MORBIHAN Kft. tulajdonát képezik.

3. Felek rögzítik, hogy 2020. december 17. napján a Bátaszék, Kossuth u. 54. szám alatti ingatlan IV. számú háziorvosi körzethez tartozó rendelőjében a jelen megállapodás 1. mellékletét képező leltárt vették fel a rendelő tárgyi eszközeiről, orvosi műszereiről, melyekkel az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet 2. mellékletében felsorolt minimum követelmények biztosítottak.

4. A Bátaszék IV. számú háziorvosi körzet praxisának 2022. január 1.-jétől történő tovább működtetése, a háziorvosi alapszolgáltatás feladat ellátás biztosítása érdekében **Átadó határozatlan időre, de legfeljebb a körzetre praxisjogot szerző háziorvos és az Önkormányzat között megkötött feladat- ellátási szerződés hatályba lépésének napjáig, az 1. mellékletben felsorolt tárgyi eszközöket ingyenes használatra Átvevőnek átadja.**

5. Felek rögzítik, hogy az ingyenes használat időtartama alatt Átvevő köteles az átvett tárgyi eszközök szükség szerinti javításáról, pótlásáról gondoskodni.

6. Átvevő felelősséget vállal az átvett tárgyi eszközök rendeltetésszerű használatáért.

7. A jelen megállapodásban nem szabályozott kérdésekben a Polgári Törvénykönyv rendelkezései az irányadók.

A megállapodást a felek annak elolvasása és együttes értelmezése után, mint akaratukkal mindenben megegyezőt, jóváhagyólag írták alá. Jelen megállapodás 2 számozott oldalból áll és 6 egymással szó szerint megegyező eredeti példányban készült, amelyből 4 példány az Átvevőt, 2 példány az Átadót illeti meg.

Bátaszék, 2021. december

Dr. Bozsolik Róbert Rácz Judit

polgármester ügyvezető

Bátaszék Város Önkormányzata MORBIHAN Kft.

Átvevő Átadó